rejauldu/bengali-wikipedia huggingface dataset:
নিমাইসাধন বসু (১২ সেপ্টেম্বর, ১৯৩১ - ১৭ আগস্ট, ২০০৪) বিশিষ্ট  বাঙালি ইতিহাসবিদ এবং শিক্ষাবিদ।  জন্ম ও শিক্ষা জীবন  নিমাইসাধন বসুর জন্ম ১৯৩০ খ্রিস্টাব্দের ১২ ই জানুয়ারি ব্রিটিশ ভারতের অধুনা পশ্চিমবঙ্গের হাওড়া জেলার রামকৃষ্ণপুরে। পিতার নাম তারাপদ বসু ও মাতার নাম সুহাসিনী বসু। তার প্রাথমিক পড়াশোনা হাওড়ার বিবেকানন্দ ইনস্টিটিউশনে। কলকাতার সেন্ট পলস কলেজ থেকে স্নাতক হন। কলকাতা বিশ্ববিদ্যালয় থেকে ইতিহাসে এম.এ পাশের পর উচ্চশিক্ষার জন্য বিলেত যান।১৯৫২ খ্রিস্টাব্দে বিশিষ্ট ভারততত্ত্ববিদ আর্থার লেবেলিন বেশামের অধীনে ভারতের ইতিহাস নিয়ে গবেষণা করেন। লন্ডন বিশ্ববিদ্যালয় থেকে পিএইচডি এবং ১৯৬৬-৬৭ খ্রিস্টাব্দে হাবার্ড বিশ্ববিদ্যালয়ের ফেলোশিপ পান। পরে ১৯৭২ খ্রিস্টাব্দে লন্ডন বিশ্ববিদ্যালয় থেকে ডি.লিট ডিগ্রি লাভ করেন।  কর্ম জীবন  দেশে ফিরে যাদবপুর বিশ্ববিদ্যালয়ে অধ্যাপনা শুরু করেন। ১৯৮৪ খ্রিস্টাব্দে বিশ্বভারতী বিশ্ববিদ্যালয়ের উপাচার্য হন এবং ১৯৮৯ খ্রিস্টাব্দে অবসর গ্রহণ করেন। তারই উদ্যোগে শান্তিনিকেতন এক্সপ্রেস চালু হয় এবং বোলপুর স্টেশন চত্বরে রবীন্দ্রনাথের নানাবিধ কার্যক্রমের একটি ছোটখাটো মিউজিয়াম তৈরি হয় যাত্রীদের জন্য। ফুলব্রাইট ও রকফেলার ফাউন্ডেশনের স্কলারশিপ প্রাপ্ত তিনি  সাউথ ক্যালিফোর্নিয়া বিশ্ববিদ্যালয়ের পরিদর্শন অধ্যাপক ছিলেন।   রচিত গ্রন্থাবলি  অধ্যাপনার পাশাপাশি  তিনি বহু গ্রন্থ রচনা করেছেন। মূলত  ইতিহাস, স্বাধীনতা সংগ্রাম, ধর্ম ইত্যাদির উপর লেখা বই নিয়ে তার গ্রন্থ সংখ্যা প্রায় ৪৩ টি।বিশ্বভারতী নিয়ে তার লেখা গ্রন্থ 'ভঙ্গনীড় বিশ্বভারতী'। 'দ্য ইন্ডিয়ান অ্যাওয়েকেনিং অ্যান্ড বেঙ্গল' গ্রন্থটি সর্বাধিক জনপ্রিয়তা লাভ করে।  তার অন্যান্য উল্লেখযোগ্য গ্রন্থ গুলি হল-   'উনিশ শতক ও বাংলার স্বাধীনতা আন্দোলন'  'রেসিজিম ইন বেঙ্গল'  'স্বামী বিবেকানন্দ'  'রামানন্দ চট্টোপাধ্যায়ের জীবনী'  'মা সারদা'  'দেশনায়ক সুভাষচন্দ্র'  'ইন্ডিয়ান অ্যাওয়েকেনিং অ্যান্ড বেঙ্গল'  'স্ট্রাগল ফর ইকুয়ালিটি অ্যান্ড ইন্ডিয়ান ন্যাশনালিজম'  'শাশ্বত বিবেকানন্দ'  'দেশ কাল মানুষ'  'আমি: ইন্দিরা গান্ধী'   জীবনাবসান  নিমাইসাধন বসু প্রোস্টট সমস্যা নিয়ে কলকাতার এক নার্সিংহোমে ভর্তি হন ২০০৪ খ্রিস্টাব্দের ৮ ই আগস্ট। পরের দিন তার আপাত সফল শল্যচিকিৎসা হয়। কিছু ১৫ আগস্ট থেকে অবস্থা অবনতি হতে শুরু করে এবং শেষে ১৭ ই আগস্ট তার জীবনাবসান ঘটে।   তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:২০০৪-এ মৃত্যু বিষয়শ্রেণী:হাওড়া জেলার ব্যক্তি বিষয়শ্রেণী:বাঙালি ইতিহাসবিদ বিষয়শ্রেণী:বাঙালি লেখক
__NOTOC____NOEDITSECTION__ Purpose  This template is for making references to version 2012.2 of the IUCN Red List of Threatened Species. Further comments can be added after the template.  Here are links to the IUCN species search engine, user's guide and help video.  Format All parameters are required.   {{IUCN2012.2|assessors= |year= |id= |title= |downloaded= }}  Example of usage in taxobox   | status_ref=<ref name=IUCN>{{IUCN2012.2|assessors=Wiles, G.|year=2008|id=14144|title=Myotis ater|downloaded=2012-10-18}}</ref>  will be displayed as  1. ^    Usage notes   Most parameter values are obtainable from the block labeled "Citation:" at the bottom of the targeted IUCN Red List page. The citation shown will provide, from left to right, the ,  and  (the binomial species name) parameters.  Note that  is not necessarily 2012, but is instead the "year published", i.e., the most recent year in which the species has been assessed.  The  parameter can be obtained from the url of the target page at , where it is found between a pair of forward slashes ("/"); e.g., use  from the url .  An optional  parameter is supported but seldom used. It allows specification of reference names in Harvard references, for use in the  template family (not to be confused with the  template family).  For example, use of  or  templates enables subsequent use of short-format templates like .   See also
বঙ্গবন্ধু চেয়ার বাংলাদেশের  জাতির পিতা ও প্রথম রাষ্ট্রপতি শেখ মুজিবুর রহমানের নামে প্রতিষ্ঠিত সম্মানজনক গবেষণা পদ। বঙ্গবন্ধু শেখ মুজিবুর রহমানের জীবনদর্শন, মতাদর্শ, মুক্তিযুদ্ধ ও বাংলাদেশসহ বিভিন্ন বিষয়ে গবেষণার জন্য দেশ ও বিদেশের বিভিন্ন বিশ্ববিদ্যালয় ও প্রতিষ্ঠানে বঙ্গবন্ধু চেয়ার স্থাপন করা হয়েছে। স্বনামধন্য অধ্যাপক ও বিশিষ্ট গবেষকগণ মর্যাদাপূর্ণ এ চেয়ারে নিয়োগ পেয়ে থাকেন। এ পদে নিয়োগপ্রাপ্ত অধ্যাপকরা ‘বঙ্গবন্ধু চেয়ার’ বা ‘বঙ্গবন্ধু চেয়ার অধ্যাপক’ পদবিতে ভূষিত হন। আওয়ামী লীগ সরকার পতনের পর এই পদটি বিলুপ্ত ঘোষণা করা হয়।  বঙ্গবন্ধু চেয়ার প্রতিষ্ঠা দেশ-বিদেশের বিভিন্ন বিশ্ববিদ্যালয় ও প্রতিষ্ঠানে বঙ্গবন্ধু চেয়ার প্রতিষ্ঠা করা হয়েছিল। এর মধ্যে রয়েছে:   ঢাকা বিশ্ববিদ্যালয়  রাজশাহী বিশ্ববিদ্যালয়  চট্টগ্রাম বিশ্ববিদ্যালয়  খুলনা প্রকৌশল ও প্রযুক্তি বিশ্ববিদ্যালয়  ইসলামী বিশ্ববিদ্যালয়, বাংলাদেশ  বাংলাদেশ ইউনিভার্সিটি অব প্রফেশনালস্  দিল্লি বিশ্ববিদ্যালয়, ভারত  এশিয়ান ইনস্টিটিউট অব টেকনোলজি, থাইল্যান্ড  ব্রাসিলিয়া বিশ্ববিদ্যালয়, ব্রাজিল  সাস্কাচুয়ান বিশ্ববিদ্যালয়, কানাডা প্রভৃতি।  জাতীয় বিশ্ববিদ্যালয়  নিয়োগ ও গবেষণার ক্ষেত্র সুনির্দিষ্ট নীতিমালার ভিত্তিতে নির্দিষ্ট মেয়াদে প্রথিতযশা অধ্যাপক ও গবেষকদের সম্মানজনক এ পদে নিয়োগ করা হয়। বিশ্ববিদ্যালয় বা প্রতিষ্ঠানভেদে গবেষক নিয়োগের নীতিমালা ও গবেষণা ক্ষেত্রের ভিন্নতা রয়েছে।  আরও দেখুন  শেখ মুজিবুর রহমান  শেখ মুজিবুর রহমানের নামে নামকরণের তালিকা  তথ্যসূত্র  বিষয়শ্রেণী:উচ্চশিক্ষায়তনিক উপাধি বিষয়শ্রেণী:শেখ মুজিবুর রহমানের স্মারক বিষয়শ্রেণী:বঙ্গবন্ধু চেয়ার অধ্যাপক
কটক (, , or officially Kataka ) ভারতের ওড়িশার কটক জেলার একটি শহর ও পৌর সংস্থাধীন এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে গড় উচ্চতা হল ৩৭ মিটার (১২১ ফুট)।   জনসংখ্যার উপাত্ত  ভারতের ২০১১ সালের আদমশুমারি অনুসারে কটক শহরের জনসংখ্যা হল ৬১০,১৮৯ জন। এর মধ্যে পুরুষ ৩১৬,২৪২ এবং নারী ২৯৩,৯৪৭।  এখানে সাক্ষরতার হার ৯১%। পুরুষদের মধ্যে সাক্ষরতার হার ৯৩.৬৪% এবং নারীদের মধ্যে এই হার ৮৮.১৭%। সারা ভারতের সাক্ষরতার হার ৭৯.৫%, তার চাইতে কটক এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   খেলাধুলা  বড়বাটি স্টেডিয়াম রাজ্যের একমাত্র আন্তর্জাতিক ক্রিকেট মাঠ।   পরিবহণ   আকাশপথে  এই শহরের কোনো নিজস্ব বিমানবন্দর নেই। ভুবনেশ্বরে অবস্থিত বিজু পট্টনায়েক আন্তর্জাতিক বিমানবন্দর ২৮ কিমি দূরে অবস্থিত।   রেলপথে  কটক জংশন হাওড়া-চেন্নাই লাইনে অবস্থিত শহরের প্রধান রেল স্টেশন।   উল্লেখযোগ্য ব্যক্তিত্ব   সুভাষচন্দ্র বসু   তথ্যসূত্র   বিষয়শ্রেণী:ওড়িশার নগর বিষয়শ্রেণী:১০ম শতাব্দীতে ভারতে প্রতিষ্ঠিত বিষয়শ্রেণী:৯৮৯-এ প্রতিষ্ঠিত বিষয়শ্রেণী:ভারতের প্রাক্তন রাজধানী শহর
বড়জোড়া ভারতের পশ্চিমবঙ্গ রাজ্যের বাঁকুড়া জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৫ মিটার (২৪৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বড়জোড়া শহরের জনসংখ্যা হল ১১,৫০৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে বড়জোড়া এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:বাঁকুড়া জেলার শহর ও নগর
কেরি মারিসা ওয়াশিংটন (জন্ম ৩১ জানুয়ারি ১৯৭৭) Sidebar: Certificate of Live Birth: Isabelle Amarachi Asomugha (County of Los Angeles Department of Public Health). Gives Kerry Washington birth date. Archived from the original on May 2, 2016. Note: "Born January 5, 1977 (some sources cite 1975)…." একজন মার্কিন অভিনেত্রী, প্রযোজক, ও পরিচালক। তিনি এবিসির নাট্যধর্মী ধারাবাহিক স্ক্যান্ডাল (২০১২-২০১৮)-এ দুর্যোগ ব্যবস্থাপনা বিশেষজ্ঞ অলিভিয়া পোপ চরিত্রে অভিনয় করে খ্যাতি অর্জন করেন। এই চরিত্রে তার কাজের জন্য তিনি দুইবার নাট্যধর্মী ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার এবং একবার গোল্ডেন গ্লোব পুরস্কারের মনোনয়ন লাভ করেন। এইচবিওর রাজনৈতিক থ্রিলার চলচ্চিত্র কনফারমেশন (২০১৬)-এ আনিতা হিল চরিত্রে তার অভিনয়ের জন্য তিনি মিনি ধারাবাহিক বা টিভি চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার ও গোল্ডেন গ্লোব পুরস্কারের মনোনয়ন লাভ করেন। এছাড়া তিনি হুলুর মিনি ধারাবাহিক লিটল ফায়ারস এভরিওয়্যার (২০২০)-এ মিয়া ওয়ারেন চরিত্রে অভিনয় করে মিনি ধারাবাহিক বা টিভি চলচ্চিত্রে সেরা প্রধান অভিনেত্রী বিভাগে আরেকটি প্রাইমটাইম এমি পুরস্কারের মনোনয়ন লাভ করেন।  চলচ্চিত্রে ওয়াশিংটন রে (২০০৪)-এ ডেলা বিয়া রবিনসন, দ্য লাস্ট কিং অব স্কটল্যান্ড (২০০৬)-এ কে, ২০০৫-২০০৭ সাল পর্যন্ত ফ্যান্ট্যাস্টিক ফোর চলচ্চিত্রে অ্যালিশিয়া মাস্টার্স, এবং কোয়েন্টিন টারান্টিনোর জ্যাঙ্গো আনচেইন্ড (২০১২)-এ ব্রুমহিল্ডা ফন শাফট চরিত্রে অভিনয়ের জন্য সুপরিচিত। তিনি স্বাধীন চলচ্চিত্র আওয়ার সং (২০০০), দ্য ডেড গার্ল (২০০৬), মাদার অ্যান্ড চাইল্ড (২০০৯), নাইট ক্যাচেস আস (২০১০), ও আমেরিকান সন (২০১৯)-এও শ্রেষ্ঠাংশে অভিনয় করেছেন।  টাইম সাময়িকী ২০১৪ সালে ওয়াশিংটনকে টাইম ১০০ সবচেয়ে প্রভাবশালী ব্যক্তির তালিকায় স্থান দেয়। ২০১৮ সালে ফোর্বস অনুসারে তিনি অষ্টম সর্বোচ্চ পারিশ্রমিক গ্রহীতা টেলিভিশন অভিনেত্রী। ওয়াশিংটন একটি প্রাইমটাইম এমি পুরস্কার এবং একটি প্রেসিডেন্টস পুরস্কারসহ পাঁচটি এনএএসিপি ইমেজ পুরস্কার অর্জন করে।  তথ্যসূত্র  বহিঃসংযোগ  বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:জামাইকান বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:আফ্রিকান-মার্কিন অভিনেত্রী বিষয়শ্রেণী:আফ্রিকান-মার্কিন চলচ্চিত্র প্রযোজক বিষয়শ্রেণী:আফ্রিকান-মার্কিন টেলিভিশন পরিচালক বিষয়শ্রেণী:আফ্রিকান-মার্কিন টেলিভিশন প্রযোজক বিষয়শ্রেণী:জর্জ ওয়াশিংটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন টেলিভিশন পরিচালক বিষয়শ্রেণী:মার্কিন নারী চলচ্চিত্র প্রযোজক বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:ব্রিটিশ বংশোদ্ভূত অভিনেত্রী বিষয়শ্রেণী:অডিওবই পাঠক
হাসি-মুখোশী ডেনড্রোবিয়াম (), (দ্বিপদ নাম: Dendrobium moschatum), হচ্ছে অর্কিডের একটি প্রজাতি।  বিবরণ পাতা ৫০-১০০ সেমি লম্বা। ফুল হালকা হলুদ-বেগুনি। ফুল বেশ বড় এবং গুচ্ছে কয়েকটি ফোটে।দ্বিজেন শর্মা, ফুলগুলি যেন কথা, বাংলা একাডেমী, ঢাকা, ডিসেম্বর ২০০৩, পৃষ্ঠা-৯৫-৯৬।  বিস্তৃতি হাসি-মুখোশী ডেনড্রোরিয়াম হিমালয়, পূর্ব ভারত, বাংলাদেশের উত্তর, নেপাল, ভুটান, আসাম, ইয়ুনান এবং ইন্দোচীনের (ভিয়েতনাম, থাইল্যান্ড, মায়ানমার, লাওস, কম্বোডিয়া) স্থানীয় প্রজাতি।Kew World Checklist of Selected Plant Families, 58450, Dendrobium moschatum (Buch.-Ham.) Sw. 1805I.Barua, Orchid Fl. Kamrup Distr. Assam: 160 (2001).Flora of China v 25 p 385, 杓唇石斛 shao chun shi hu, Dendrobium moschatum (Buchanan-Hamilton) Swartz, Neues J. Bot. 1: 94. 1805.Hossain, A.B.M. (2002). A Taxonomic report on the genus Dendrobium Sw.. Bangladesh Journal of Plant Taxonomy 9(2): 47-55.Misra, S. (2004). Orchids of Orissa: 1-774. Bishen Singh Mahendra Pal Singh, Dehra Dun.Lucksom, S.Z. (2007). The orchids of Sikkim and North East Himalaya: 1-984. S.Z.Lucksom, India.Raskoti, B.B. (2009). The Orchids of Nepal: 1-252. Bhakta Bahadur Raskoti and Rita Ale. এরা বাংলাদেশের সিলেট, চট্টগ্রাম, কক্সবাজার ও পার্বত্য চট্টগ্রামের পাহাড়ে জন্মে।  তথ্যসূত্র  বিষয়শ্রেণী:এশিয়ার অর্কিড বিষয়শ্রেণী:অর্কিড বিষয়শ্রেণী:বাংলাদেশের অর্কিড বিষয়শ্রেণী:ভারতের অর্কিড বিষয়শ্রেণী:চীনের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:ইন্দোচীনের উদ্ভিদ বিষয়শ্রেণী:১৮০০-এ বর্ণিত উদ্ভিদ বিষয়শ্রেণী:ভারতীয় উপমহাদেশের উদ্ভিদকুল
যোহানেস জ্যাকোবাস কজি কৎজ (; জন্ম: ৭ আগস্ট, ১৮৭৯ - মৃত্যু: ৭ জুলাই, ১৯৩১) পশ্চিম কেপের হোপফিল্ড এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০২ থেকে ১৯০৭ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও গটেং দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন ‘কজি’ ডাকনামে পরিচিত যোহানেস কৎজ।   প্রথম-শ্রেণীর ক্রিকেট  ১৯০২-০৩ মৌসুম থেকে ১৯১০-১১ মৌসুম পর্যন্ত যোহানেস কৎজের প্রথম-শ্রেণীর খেলোয়াড়ী জীবন চলমান ছিল। তিনি তার সময়কালের অন্যতম দ্রুতগতিসম্পন্ন বোলার হিসেবে সবিশেষ পরিচিতি লাভ করেছিলেন।  টম রিচার্ডসনের ন্যায় তিনি দম বজায় রেখে সারাদিন বোলিং করতে পারতেন। তবে, প্রায়শঃই স্লিপ অঞ্চল দিয়ে তার বল বেরিয়ে যেতো। দলীয় সঙ্গীদের কোন একজন মন্তব্য করেছিলেন যে, ফিল্ডারদেরকে শেখানোর জন্যে নিজে বোলিং করে স্লিপে তার অবস্থান থাকাটাই ভালো হতো। দীর্ঘ দূরত্ব নিয়ে বোলিং কর্মে অগ্রসর হতেন। দুই আঙ্গুলে বল রেখে বোলিংকর্মে অগ্রসর হতেন।  ১৯০১ থেকে ১৯১০ সালের মধ্যে বড় ধরনের খেলায় ১৭.৯৬ গড়ে ৩৩১ উইকেট পেয়েছেন। তন্মধ্যে, দুইটি হ্যাট্রিকের সন্ধান পেয়েছেন তিনি। ১৯০২-০৩ মৌসুমে পোর্ট এলিজাবেথে ট্রান্সভাল বনাম গ্রিকুয়াল্যান্ড ওয়েস্টের মধ্যকার খেলায় সেরা বোলিং পরিসংখ্যান দাঁড় করান। ১৯০৬-০৭ মৌসুমে ৫৪ উইকেট পান। প্রিটোরিয়ায় ওয়েস্টার্ন প্রভিন্স বনাম অরেঞ্জ ফ্রি স্টেটের মধ্যকার খেলায় ৯০ রানে খরচায় ১৩ উইকেট লাভ করেছিলেন।   আন্তর্জাতিক ক্রিকেট  সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন যোহানেস কৎজ। ১৮ অক্টোবর, ১৯০২ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১ জুলাই, ১৯০৭ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।  ১৯০১, ১৯০৪ ও ১৯০৭ সালে দক্ষিণ আফ্রিকা দলের সাথে ইংল্যান্ড গমন করেন। তন্মধ্যে, ১৯০৪ সালে সফরে ১০৪টি প্রথম-শ্রেণীর উইকেট লাভে সক্ষমতা দেখান। প্রথম দুই সফরে সবিশেষ কৃতিত্বের পরিচয় দেন। টাম ওয়ার্নার ঐ পর্যায়ে তাকে গতির দিক দিয়ে কর্টরাইটের পর স্থান দেন।  টেস্টে তিনি তেমন সফলতা পাননি। ১৯০২-০৩ মৌসুমে সফরকারী অস্ট্রেলিয়া দলের বিপক্ষে সুন্দর বোলিং করেছিলেন। ভিক্টর ট্রাম্পার, ক্লেম হিল, সিড গ্রিগরি ও রেজি ডাফের উইকেট পেয়েছেন। ১৯০৭ সালে লর্ডসে গিলবার্ট জেসপের কাছে তার বোলিং বেশ মার খেয়েছিল।   ব্যক্তিগত জীবন  ক্রিকেট খেলা থেকে অবসর গ্রহণের পর নিউল্যান্ডসে মাঠ কর্মকর্তার ভূমিকায় অবতীর্ণ হয়েছিলেন। ৭ জুলাই, ১৯৩১ তারিখে ৫১ বছর বয়সে হৃদযন্ত্রক্রীয়ায় আক্রান্ত হয়ে রোন্দেবশ এলাকায় যোহানেস কৎজের দেহাবসান ঘটে।   তথ্যসূত্র    আরও দেখুন   বিডি অ্যান্ডারসন  আর্নেস্ট হলিওয়েল  বোল্যান্ড ক্রিকেট দল  দক্ষিণ আফ্রিকান টেস্ট ক্রিকেটারদের তালিকা  টেস্ট ও প্রথম-শ্রেণীর ক্রিকেটে জোড়া শূন্য রান 	  বহিঃসংযোগ        বিষয়শ্রেণী:১৮৭৯-এ জন্ম বিষয়শ্রেণী:১৯৩১-এ মৃত্যু বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:গটেংয়ের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:লন্ডন কাউন্টির ক্রিকেটার
জাহাজির চর হল বঙ্গোপসাগরে অবস্থিত একটি দ্বীপ। এটি বাংলাদেশের নোয়াখালী জেলার হাতিয়া উপজেলার অন্তর্গত।   নামকরণ  অতীতে চট্টগ্রাম-ঢাকা-খুলনা-নারায়ণগঞ্জে বঙ্গোপসাগরের নোয়াখালীর সুবর্ণচর মোহনা হয়ে বড় বড় জাহাজ চলাচল করত। ১৯৯২-১৯৯৭ সালের দিকে এই চরে একটি জাহাজ আটকে গিয়ে দুর্ঘটনায় পতিত হয়। সেই সময় থেকে এ চরটি জাহাইজ্জার চর নামে পরিচিত লাভ করে। ২০১৩ সালে দ্বীপটি উন্নয়নের জন্য সেনাবাহিনীকে দেয়া হলে সেনাবাহিনীর দ্বীপটির নাম পরিবর্তন করে স্বর্ণদ্বীপ রাখে।  ইতিহাস অতীতে নোয়াখালীর সুবর্ণচর ও হাতিয়ার অনেক ডাকাত ও জলদস্যুরা ডাকাতি ও সন্ত্রাসী কর্মকাণ্ড চালিয়ে এই চরে আত্মগোপন করত।  ২০১৩ সালের ৮ মার্চ বাংলাদেশ সরকার জলদস্যুতা মোকাবেলা করার জন্য দ্বীপটিকে বাংলাদেশ সেনাবাহিনীর হাতে হস্তান্তর করে। বাংলাদেশ সেনাবাহিনী ইতোমধ্যে দ্বীপটিতে নানা অবকাঠামো গড়ে তুলেছে। সেনাবাহিনী দ্বীপটি থেকে জলদস্যুতা নির্মূল করেছে এবং ষাট হাজারের বেশি গাছ লাগিয়েছে। দ্বীপটি বাংলাদেশ সেনাবাহিনীর প্রশিক্ষণ কেন্দ্র হিসেবেও ব্যবহৃত হয়।  সেনাবাহিনী এই দ্বীপটিতে আনুমানিক ৬০ হাজার ঝাউগাছ, ১৫শ’ সিয়াম নারকেলের চারা ও ১৭শ’ ফলদ গাছ লাগায়।  তথ্যসূত্র  বিষয়শ্রেণী:বাংলাদেশের চর
Usage This template functions as an in-line request for the specific citation of a page number or page numbers in a work such as a book or journal. Do not use this tag to label statements which you suspect to be false. Instead, move those statements to the discussion page and ask for evidence.  This tag will categorise tagged articles into :Category:Wikipedia articles needing page number citations or a dated subcategory thereof.  This template is a self-reference and so is part of the Wikipedia project rather than the encyclopædic content.  Example  Useful redirects  See also :Category:Wikipedia articles needing page number citations Wikipedia:Citing sources   (non-inline version for when the problem is article- or section-wide)  to supply a referenced page number  (similar to , for missing journal, newspaper, comic, etc., volume and issue numbers)   (similar, for missing TV season & episode number)  (similar, for missing time references in audio-visual resources)  for other source citation cleanup templates
খাকরেজ জেলা আফগানিস্তানের কান্দাহার প্রদেশে উত্তর-কেন্দ্রীয় অঞ্চলের একটি জেলা, যেখানে ২০ হাজারেরও বেশি লোকের জনসংখ্যার নিয়ে একটি গ্রামীণ কৃষি সম্প্রদায় পরিচালিত হয়ে থাকে। এটি শাহ আগা শেরাইনের এর শহর নামে বিশেষভাবে পরিচিত, যা আফগানিস্তানে প্রাচীনতম ঐতিহাসিক ইসলামি নিদর্শনগুলির মধ্য অন্যতম। ভৌগোলিক অবস্থান অনুযায়ী জেলাটির পশ্চিমে ঘোরাক জেলা, দক্ষিণে মেওয়ান্দ জেলা ও পাঞ্জাই জেলার সীমানা, পূর্বে আর্ঘাান্দাব জেলা ও শাহ ওয়ালী কোট জেলা এবং নৈশ জেলা উত্তর দিকে অবস্থিত। জেলাটির কেন্দ্রীয় শহরের নাম হচ্ছে দারভিশান গ্রাম, যেটি পশ্চিম অঞ্চলে অবস্থিত।  তথ্যসূত্র  বহিঃসংযোগ AIMS District Map  বিষয়শ্রেণী:কান্দাহার প্রদেশের জেলা
রাশিয়ান সোভিয়েত ফেডারেটিভ সমাজতান্ত্রিক প্রজাতন্ত্র, রুশ সোভিয়েত যুক্তরাষ্ট্রীয় সমাজতান্ত্রিক প্রজাতন্ত্র বা রুশীয় সোভিয়েত যুক্তরাষ্ট্রীয় সমাজতান্ত্রিক প্রজাতন্ত্র ( ১৫টি সোভিয়েত প্রজাতন্ত্রের মধ্যে সর্ববৃহৎ এবং সবচেয়ে জনবহুল ছিল। সোভিয়েত ইউনিয়নের পতনের পর এই অংশটিই রাশিয়ান ফেডারেশন রূপে আত্মপ্রকাশ করে।   তথ্যসূত্র   বিষয়শ্রেণী:সোভিয়েত প্রজাতন্ত্র বিষয়শ্রেণী:রাশিয়ার ইতিহাস বিষয়শ্রেণী:১৯১৭-এ প্রতিষ্ঠিত বিষয়শ্রেণী:১৯৯১-এ বিলুপ্ত বিষয়শ্রেণী:রুশ ভাষী দেশ ও অঞ্চল বিষয়শ্রেণী:রাশিয়ায় সাম্যবাদ বিষয়শ্রেণী:সাবেক সমাজতান্ত্রিক প্রজাতন্ত্র বিষয়শ্রেণী:এশিয়ার প্রাক্তন রাষ্ট্র বিষয়শ্রেণী:ইউরোপের প্রাক্তন রাষ্ট্র বিষয়শ্রেণী:ফেডারেল প্রজাতন্ত্র বিষয়শ্রেণী:প্রাক্তন দেশ বিষয়শ্রেণী:সমাজতান্ত্রিক রাষ্ট্র
অঙ্গবস্ত্র (বহুবচন, অঙ্গবস্ত্রম, )) একটি কাঁধের কাপড় যা ভারতে, বিশেষত মহারাষ্ট্র এবং দক্ষিণ ভারতে পুরুষদের দ্বারা পরিধান করা হয়। এটি এক কাপড়ের আয়তক্ষেত্রাকার টুকরো এবং এতে সজ্জিত পাড় থাকতে পারে। একটি অঙ্গবস্ত্র ধুতি এবং কুর্তার সাথে পরিধান করা যেতে পারে। অতিথি, প্রবীণ এবং গুরুদের সম্মানের চিহ্ন হিসাবে একটি অঙ্গবস্ত্র দেওয়া যেতে পারে। দক্ষিণ ভারতের বিভিন্ন রাজ্যে বিভিন্ন নামে পরিচিত, এটি এমন একটি কাপড়ের টুকরা যা শরীরের নীচের অংশটি ঢেকে রাখে এবং কোমরের চারপাশে মোড়ানো হয়। এই আয়তক্ষেত্রাকার কাপড়ের টুকরা, যা সেলাই করা হয়নি এবং দৈর্ঘ্যে প্রায় পাঁচ গজ, দক্ষিণ ভারতীয় ঐতিহ্যের স্বাক্ষর বহন করে এবং একজন মানুষকে তার নিজস্ব সংস্কৃতির অন্তর্নিহিত সৌন্দর্য দেয়।  শৈলী এবং ব্যবহার  এই পোশাকটি সাধারণত দক্ষিণ ভারতীয় ধুতি বা ভেস্তির সাথে বিশেষত ব্রাহ্মণ এবং তাদের মন্দিরের পুরোহিতদের মধ্যে পরিধান করা হয়। এটিই উত্তর ভারতে ধুতি নামে পরিচিত, যা দক্ষিণ ভারতীয় পুরুষদের মনে একটি বিশেষ স্থান বহন করে। তামিলনাড়ুতে, মন্দিরের গর্ভগৃহে প্রবেশের সময় মার্জিত অঙ্গবস্ত্র পরার প্রথা রয়েছে এবং প্রায় প্রতিটি বরকে তার বিয়ের অনুষ্ঠানে অঙ্গবস্ত্র পরিধান করতে দেখা যায়। অঙ্গবস্ত্র একটি সাধারণ আলগা পোশাক, যা সাধারণত ধুতি রঙের সাথে যুক্ত বা মেলে, কাঁধে মোড়ানো হয়। এটি দক্ষিণ ভারতের একটি ঐতিহ্যবাহী পোশাক এবং একটি গভীর ফ্যাশন দ্যোতক। অর্জুনের তপস্যাস্থল, কৃষ্ণের মাখন নাড়ু, পঞ্চরথ এবং মহাবলীপুরমের তট মন্দির পরিদর্শনের সময় ভারতের তৎকালীন প্রধানমন্ত্রী নরেন্দ্র মোদী ঐতিহ্যবাহী পোশাক করই ভেস্তি ধুতি, কুর্তা এবং অঙ্গবস্ত্র পরিধান করেছিলেন। বারাণসীর একজন তাঁতি প্রধানমন্ত্রী মোদীর জন্য বৌদ্ধ মন্ত্র যুক্ত করে একটি বিশেষ রেশম অঙ্গবস্ত্রম নকশা করেছিলেন।   তথ্যসূত্র   বিষয়শ্রেণী:ভারতীয় পোশাক বিষয়শ্রেণী:পোশাক-অসম্পূর্ণ বিষয়শ্রেণী:হিন্দু ধর্মীয় পোশাক বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় পোশাক
হেমায়েতপুর ইউনিয়ন বাংলাদেশের রাজশাহী বিভাগের পাবনা জেলার পাবনা সদর উপজেলার অন্তর্গত একটি ইউনিয়ন।   আয়তন ও জনসংখ্যা  গ্রামের সংখ্যা: ২৮টি মৌজার সংখ্যা: ২২টি মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ৩৪,৪৭৬ জন।   শিক্ষা  সাক্ষরতার হার: ৬৩.৫%। শিক্ষা প্রতিষ্ঠান: সরকারী প্রাথমিক বিদ্যালয়: ১০টি বে-সরকারী প্রাথমিক বিদ্যালয়: ০৩টি উচ্চ বিদ্যালয়: ০৩টি মাদ্রাসা: ১০টি এতিমখানা: ০৭টি।   আরও দেখুন   পাবনা জেলা  পাবনা সদর উপজেলা   তথ্যসূত্র    বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:পাবনা সদর উপজেলার ইউনিয়ন
মোহাম্মদ নওয়াজ (৩ অক্টোবর ১৯৭৪) একজন সাবেক পাকিস্তানি প্রথম-শ্রেণীর ক্রিকেটার যিনি সারগোধা এবং হায়দ্রাবাদ ক্রিকেট দলের হয়ে খেলেছেন। ৫১ টি প্রথম-শ্রেণীর এবং ২৭টি লিস্ট এ ক্রিকেট ম্যাচ খেলেছেন।    তথ্যসূত্র    বহিঃসংযোগ    Mohammad Nawaz at ESPNcricinfo বিষয়শ্রেণী:পাকিস্তান রেলওয়েজের ক্রিকেটার বিষয়শ্রেণী:ফয়সালাবাদের ক্রিকেটার বিষয়শ্রেণী:হায়দ্রাবাদের (পাকিস্তান) ক্রিকেটার বিষয়শ্রেণী:ফয়সালাবাদ থেকে আগত ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৭৪-এ জন্ম
আমুচিয়া বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।   আয়তন  আমুচিয়া ইউনিয়নের আয়তন ৩,২১০ একর (১২.৯৯ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী আমুচিয়া ইউনিয়নের মোট জনসংখ্যা ১০,৬৫৫ জন। এর মধ্যে পুরুষ ৫,২৬০ জন এবং মহিলা ৫,৩৯৫ জন। মোট পরিবার ২,৩৭৪টি।   অবস্থান ও সীমানা  বোয়ালখালী উপজেলার পূর্বাংশে আমুচিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে শ্রীপুর খরণদ্বীপ ইউনিয়ন; পশ্চিমে পোপাদিয়া ইউনিয়ন, সারোয়াতলী ইউনিয়ন ও আহলা করলডেঙ্গা ইউনিয়ন; দক্ষিণে আহলা করলডেঙ্গা ইউনিয়ন এবং পূর্বে আহলা করলডেঙ্গা ইউনিয়ন ও রাঙ্গুনিয়া উপজেলার সরফভাটা ইউনিয়ন অবস্থিত।   প্রশাসনিক কাঠামো  আমুচিয়া ইউনিয়ন বোয়ালখালী উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:  আমুচিয়া  কানুনগোপাড়া  ধোরলা  খরঞ্জাপাড়া  কানিবিল  বহদ্দারপাড়া  মাস্টার বাজার  কালাইয়ারহাট  বুড়ির পাড়   শিক্ষা ব্যবস্থা  ২০১১ সালের আদমশুমারি অনুযায়ী আমুচিয়া ইউনিয়নের সাক্ষরতার হার ৫৮.১%। এ ইউনিয়নে ১টি সরকারি কলেজ, ৩টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  স্যার আশুতোষ সরকারি কলেজ  মাধ্যমিক বিদ্যালয়  কানুনগোপাড়া ডাঃ বিভূতিভূষণ উচ্চ বিদ্যালয়  পূর্ণচন্দ্র সেন সারোয়াতলী উচ্চ বিদ্যালয়  মুক্তকেশী বালিকা উচ্চ বিদ্যালয়  মাদ্রাসা  আমুচিয়া শাহ মজিদিয়া দাখিল মাদ্রাসা  হযরত খান বাহাদুর শাহ (রহ.) সুন্নিয়া দাখিল মাদ্রাসা  প্রাথমিক বিদ্যালয়  আমুচিয়া কাশীমোহন সরকারি প্রাথমিক বিদ্যালয়  কানুনগোপাড়া অখিল সরকারি প্রাথমিক বিদ্যালয়  কানুনগোপাড়া মুক্তকেশী সরকারি প্রাথমিক বিদ্যালয়  কানুনগোপাড়া সরকারি প্রাথমিক বিদ্যালয়  দক্ষিণ পূর্ব ধোরলা সরকারি প্রাথমিক বিদ্যালয়  ধোরলা সরকারি প্রাথমিক বিদ্যালয়  পূর্ব আমুচিয়া সরকারি প্রাথমিক বিদ্যালয়  পূর্ব ধোরলা কিশোর সরকারি প্রাথমিক বিদ্যালয়   যোগাযোগ ব্যবস্থা  আমুচিয়া ইউনিয়নে যোগাযোগের প্রধান প্রধান সড়কগুলো হল কালুরঘাট-কানুনগোপাড়া সড়ক, মুন্সিরহাট-কানুনগোবাজার সড়ক এবং পটিয়া-কানুনগোপাড়া সড়ক। প্রধান যোগাযোগ মাধ্যম সিএনজি চালিত অটোরিক্সা।   হাট-বাজার  আমুচিয়া ইউনিয়নের প্রধান প্রধান হাট/বাজারগুলো হল কানুনগোপাড়া বাজার, কালাইয়ার হাট এবং মাস্টার বাজার।   দর্শনীয় স্থান   লোকনাথ সেবাশ্রম   উল্লেখযোগ্য ব্যক্তি   কালিকারঞ্জন কানুনগো –– শিক্ষাবিদ ও ঐতিহাসিক।  প্রভাসচন্দ্র বল –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।  বিনোদবিহারী দত্ত –– শিক্ষাবিদ।  মতিলাল কানুনগো –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।  লোকনাথ বল –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।  শেফালী ঘোষ –– আঞ্চলিক সংগীত শিল্পী।  স্যার আশুতোষ দত্ত –– শিক্ষাবিদ।  হরিগোপাল বল –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।   জনপ্রতিনিধি   বর্তমান চেয়ারম্যান: কাজল দে  চেয়ারম্যানগণের তালিকা ক্রম নংচেয়ারম্যানের নামসময়কাল০১সুকুমার সর্ব ‍বিদ্যা০২	 মুন্সি মিয়া০৩ প্রবীর চৌধুরী বন০৪সুব্রত বিশ্বাস সিকীম	০৫আবু বকর সিদ্দিকী০৬মুসলিম উদ্দীন চৌধুরী০৭কাজল দে২০১১-বর্তমান   আরও দেখুন   বোয়ালখালী উপজেলা  বোয়ালখালী থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:বোয়ালখালী উপজেলার ইউনিয়ন
মিসাকি কুবোতা, হলেন একজন জাপানি  মিশ্র মার্শাল আর্টস শিল্পী।    মিশ্র মার্শাল আর্ট রেকর্ড   |- | হার | align=center| ০-২-১ | আইজি মিজুনো | সিদ্ধান্ত (সর্বসম্মত) | শুটো - শুটো |  | align=center| ৩ | align=center| ৩:০০ | টোকিও, জাপান |  |- | ড্র | align=center| ০-১-১ | কেনজি ওগুসু | ড্র | শুটো - শুটো |  | align=center| ৩ | align=center| ৩:০০ | টোকিও, জাপান |  |- | হার | align=center| ০-১ | মামোরু ওকোচি | সিদ্ধান্ত (সর্বসম্মত) | শুটো - শুটো |  | align=center| ৩ | align=center| ৩:০০ | টোকিও, জাপান |    আরো দেখুন    পুরুষ মিশ্র মার্শাল আর্টস শিল্পীদের তালিকা   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:জাপানি পুরুষ মিশ্র মার্শাল আর্টস শিল্পী বিষয়শ্রেণী:অপর্যালোচিত অনুবাদসহ পাতা